Benjamin Netanjahu
Dr Benjamin Netanjahu (hebräisch בנימין נתניהו, z Israel informell Bibi; * 21. Oktober 1949 z Tel Aviv) isch en israelische Politiker vom konservative Likud-Block. Er isch sit em Dezember 2005 dr Vorsitzend vom Likud.
Dr Netanjahu isch vom Mai 1996 bis zum Mai 1999 dr israelisch Ministerpräsident gsi. 1998 und in de Johr 2002 bis 2003 isch er Usseminister gsi. 2003 isch er zum Finanzminister ernennt worde, het aber s Amt Mitti 2005 us Protest gege d Siidligspolitik vo der Regierig vom Ariel Scharon niidergleit.
Mit der Wahl vo der 17. Knesset isch er im April 2006 as dr Vorsitzend vo dr grösste Oppositionspartei Oppositionsfüehrer worde. Er het brobiert dr Likud und die rächtsradikali Partei Jisra'el Beitenu z fusioniere, het vorgschlage e Notstandsregierig z bilde wägen dr Art, wie im Ehud Olmert si Regierig dr Libanonchrieg vo 2006 schlächt ghandlet het, und het dr Rückdritt vom amtierende Ministerpräsident Olmert verlangt. Bi de Wahle vom Februar 2009 zur 18. Knesset hai si Partei, dr Likud und Kadima under em Vorsitz vo dr Tzipi Livni öbbe gliich guet abgschnitte.
Am 31. März 2009 isch dr Netanjahu zum zweite Mol Ministerpräsident vo Israel worde. Im Netanjahu si Likud regiert in ere Koalition, wo u.a. die nationalistisch Partei Jisra'el Beitenu vom Awigdor Lieberman, d Arbeitspartei vom Ehud Barak und die orthodoxi Shas-Partei drzueghöre. S Kabinett het 30 Minister.
- Robert Schulz: Benjamin Netanjahu – Ein Populist?, Rostock 2001 (PDF; 275 kB)
- Literatur vum un iber de Benjamin Netanjahu im Katalog vu dr Dütsche Nazionalbibliothek
- Bradley Burston, Hamas will elect our next prime minister ("Ha'aretz", 15. Februar 2006)
- Benjamin Netanjahu Profil, Ynet Israel news Lexicon (ynetnews, englisch)
- Interview mit em Netanjahu bi focus.de, 17. März 2008
|Dä Artikel basiert uff ere fräie Übersetzig vum Artikel "Benjamin_Netanjahu" vu de dütsche Wikipedia.


E Liste vu de Autore un Versione isch do z finde.
|Persoonedaate|
|NAME:||Netanjahu, Benjamin|
|ALTERNATIVNAMEN:|
|KURZBESCHREIBUNG:||israelische Politiker vom konservative Likud-Block; vom April 1996 bis Mai 1999 israelische Ministerpräsident|
|GEBURTSDATUM:||21. Oktober 1949|
|GEBURTSORT:||Tel Aviv|
|STERBEDATUM:|
|STERBEORT:|